Uzana

Uzana () er ein feriestad i Bulgaria. Han ligg ved foten av Ispolin, 1420 moh., nær Bulgarka naturpark i Balkanfjella. Staden omfattar store enger omgjevne av skog. Høgda varierer frå 1220 til 1350 m. Den næraste større byen er Gabrovo, kring 22 km unna. Uzana har kring 15 hotell, og har høve for turistar heile året.

Området rundt Uzana er eigna for å utforska grotter, gå på ski og klatra i fjell. Ein kan også driva kulturturisme i regionen. I det etnografiske museet Etara i nærleiken kan folk læra meir om bulgarsk handverk. Sokolski-klosteret ligg nokre få kilometer unna Uzana.

Turismen i Uzana-regionen tok til i 1937, då den fyrste hytta, som òg heiter Uzana, blei bygd på sørsida av enga.

Uzana huser sjeldne blomsterartar som er inkludert i raudlista av truga artar.

Det er utgangspunktet til mange fjellruter og toppane Sjipka og Buzludzja.

 Geografisk sentrum 
Uzana er òg rekna som det geografiske sentrumet til Bulgaria. Punktet som markerer det geografiske sentrumet blei opna i desember 1991 av den dåverande bulgarske presidenten dr. Zjelio Zjelev.

Kjelder

Denne artikkelen bygger på «Uzana (Bulgaria)» frå ,  den 22. september 2023.  

Kategori:Turistmål i Bulgaria